I juni 2013 fant også Borgarting lagmannsrett Kvalheim skyldig i saken, men reduserte dommen til ett år og ni måneder. Da dommen falt, var saken tidenes største svindelforsøk med historiske dokumenter i Norge. Retten uttalte at det er «straffskjerpende at de straffbare forhold er forøvet over tid og har vært godt planlagt», samt at fremgangsmåten har vært «manipulerende og beregnende». Retten fant ingen formildende forhold i saken.